**CONTRACT DE SPONSORIZARE**

**Nr. \_\_\_ încheiat la data de \_\_\_\_\_**

**I. PĂRŢILE CONTRACTANTE**

* **PĂRȚILE CONTRACTANTE**

**\_\_\_\_\_\_\_\_\_ S.R.L.,** persoană juridică română, cu sediul social în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la Oficiul Registrului Comerțului de pe lângă Tribunalul Timiș sub nr. \_\_\_\_\_\_\_\_ având CUI \_\_\_\_\_\_\_\_\_\_\_ prin reprezentant legal, administrator, dl. \_\_\_\_\_\_\_\_\_\_\_\_\_, în calitate de **Sponsor,** pe de o parte,

și

**ASOCIAŢIA RISE**, persoană juridică română fără scop patrimonial, cu sediul în Giroc, str. Narcisei nr. 8, jud. Timiş, având CIF 47077531, **Cont bancar RO74INGB0000999913052287** deschis la ING Bank România, reprezentată legal prin preşedinte, Mariniuc Iulia Ioana, în calitate de **Beneficiar**, pe de altă parte,

*au convenit să încheie prezentul contract de sponsorizare, cu respectarea dispozițiilor legale ale Legii nr. 32/1994 privind sponsorizarea, având următoarele clauze:*

**II. OBIECTUL CONTRACTULUI**

* Prin prezentul contract, Sponsorul acordă Beneficiarului suma de \_\_\_\_\_\_\_\_\_\_ pentru sprijinirea activităților și acțiunilor întreprinse de către Beneficiar, potrivit scopului statutar al acestuia.
* Suma care face obiectul sponsorizării se va plăti de către **Sponsor** direct în contul **Beneficiarului**, respectiv: cod IBAN **RO74INGB0000999913052287** deschis la ING Bank România.

**III. OBLIGAŢIILE PĂRŢILOR CONTRACTANTE**

* Beneficiarul se obligă să folosească suma acordată de către Sponsor în scopul pentru care a fost destinată în prezentul contract, conform art. 2.1.
* Beneficiarul este obligat să informeze, la solicitarea Sponsorului, despre modul în care au fost utilizate fondurile primite.
* Sponsorul se obligă să vireze suma de bani precizată la art. 2.1, în contul Beneficiarului.
* Sponsorul se obligă să nu direcționeze sau să condiționeze, în nici un fel, direct sau indirect, prin intermediul contractului, activitatea Beneficiarului.

**IV.** **DURATA CONTRACTULUI**

* Sponsorizarea este unică și va fi pusă la dispoziția Beneficiarului până cel târziu la data de **\_\_\_\_\_\_\_\_\_\_\_\_\_\_\_\_\_\_\_\_.**
* Prezentul contract intră în vigoare la data semnării și își păstrează valabilitatea până la executarea integrală, de către ambele părți, a obligațiilor contractuale.

**V. ÎNCETAREA CONTRACTULUI**

* Prezentul contract încetează de plin drept, fără a mai fi necesară intervenția instanțelor de judecată sau a unui tribunal arbitral, în următoarele situații:
* prin rezoluțiune, în cazul în care una dintre părți nu își execută una dintre obligațiile esențiale stabilite prin prezentul contract;
* oricare dintre părți este declarată în stare de incapacitate de plată sau a fost declanșată procedura insolvenței înainte de începerea executării prezentului contract;
* cesionează drepturile și obligațiile sale prevăzute de prezentul contract fără acordul celeilalte părți contractante.
* Partea care invocă o cauză de încetare a prevederilor prezentului contract, o va notifica pe cealaltă parte cu cel puțin 3 zile calendaristice înainte de data la care încetarea urmează să își producă efectele.
* Prevederile prezentului capitol nu înlătură răspunderea părții care în mod culpabil a cauzat încetarea contractului.

**VI. NOTIFICĂRI**

* Orice notificare sau corespondență adresată de o parte celeilalte părţi este considerată ca fiind comunicată dacă are confirmarea de înregistrare sau de primire prin remitere personală, e-mail, fax sau serviciul poştal/curierat la adresa de la coordonatele prevăzute la datele de identificare ale fiecărei părţi din Capitolul I al prezentului contract.
* Data comunicării este considerată ca fiind, după caz: *(i)* data semnării de primire în cazul remiterii documentului; *(ii)* data confirmării de primire în cazul corespondenţei expediate prin poştă (*cel târziu la expirarea unei perioade de două zile lucrătoare de la avizarea primirii corespondenţei de către serviciul poştal, în cazul neprimirii corespondenţei de către destinatar*); *(iii)* data expedierii e-mailului sau fax-ului, dacă expedierea s-a făcut până la orele 17.00, respectiv următoarea zi lucrătoare în cazul expedierii după orele 17.00, în ambele cazuri, cu condiţia dovedirii expedierii documentului în cauză.
* Notificările verbale nu se iau în considerare dacă nu sunt confirmare prin intermediul uneia dintre modalitățile prevăzute mai sus.
* Pentru aspecte legate de implementarea și executarea corespunzătoare a prezentului contract, părțile stabilesc următoarele date și persoane de contact:
* **Pentru Beneficiar**, persoana desemnată este Mariniuc Iulia Ioana, telefon 0740163215, e-mail asociatia.rise@gmail.com
* **Pentru Sponsor**, persoana desemnată este \_\_\_\_\_\_\_\_\_\_\_\_\_\_, telefon \_\_\_\_\_\_\_\_\_\_\_\_\_\_\_, e-mail \_\_\_\_\_\_\_\_\_\_\_\_\_\_ .

**VII. FORȚA MAJORĂ**

* Cazul de forţă majoră, prin aceasta înţelegându-se orice eveniment independent de voinţa părţilor, de neînlăturat, fenomene naturale, război, greve generale, restricţii guvernamentale, acte teroriste etc., exonerează partea afectată de îndeplinirea obligaţiilor contractuale.
* Nu constituie caz de forţă majoră insolvabilitatea, incapacitatea de plată, litigii cu terţe persoane juridice şi fizice, greve la nivelul unităţii contractante, cu excepţia grevelor spontane.
* Apariţia cazului de forţă majoră se notifică în scris, în termen de 48 ore şi se dovedeşte în termen de 15 zile de la apariţie, cu acte oficiale sau extrase de presă scrisă, care relatează pe larg evenimentul de notorietate publică.
* Dacă durata cazului de forţă majoră depășește 45 zile, partea interesată poate rezilia contractul prin simpla notificare scrisă.
* Invocarea şi acceptarea sau recunoaşterea forţei majore nu absolvă pe niciuna din părţi de îndeplinirea obligaţiilor contractuale până la apariţia forţei majore.

**VIII. LITIGII**

**8.1.** Părțile au convenit ca toate neînțelegerile privind validitatea prezentului contract sau rezultate din încheierea, interpretarea, executarea sau încetarea acestuia, să fie rezolvate pe cale amiabilă de către reprezentanții lor.

**8.2.** Dacă părțile nu ajung la un consens pe cale amiabilă, orice litigiu decurgând din sau în legătură cu acest contract, inclusiv referitor la încheierea, executarea, desființarea ori încetarea acestuia, se va soluționa de către instanța judecătorească competentă material în a cărei circumscripție își are sediul Beneficiarului.

**IX. CONFIDENȚIALITATEA**

**9.1.** Părțile vor trata drept confidențiale toate informațiile care le-au fost aduse la cunoștință de către cealaltă parte în legătură cu activitatea sa, cu excepția celor care sunt sau devin disponibile publicului larg.

**9.2.** Nicio parte nu va folosi în niciun moment aceste informații, fără acordul prealabil scris al celeilalte părți, în niciun alt scop decât în legătură cu executarea obligațiilor ce le revin în temeiul prezentului contract.

**X. DISPOZIŢII FINALE**

* Modificarea prezentului contract poate fi făcută numai în scris, prin acordul ambelor părţi, sub forma unui act adiţional.
* Prezentul contract reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui.
* În cazul în care părțile își încalcă obligațiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalent bănesc a obligației respective, nu se consideră ca aceasta a renunțat la acest drept al său.
* Prezentul contract a fost încheiat astăzi **\_\_\_\_\_\_\_\_\_\_\_\_\_\_** în 2 (*două*) exemplare, câte unul pentru fiecare parte.

**Sponsor: Beneficiar:**

**\_\_\_\_\_\_\_\_\_\_\_\_\_\_\_\_\_\_\_\_\_ Asociația RISE**

Reprezentată legal prin Reprezentată legal prin

administrator – \_\_\_\_\_\_\_\_\_\_\_\_\_ Președinte – Mariniuc Iulia